
	[bookmark: nev]PINTÉR TAMÁS
Szőlész-Borász mérnök
BSc, 5. félév
Károly Róbert Főiskola

	






Témavezető:
	Dr. habil Nagy Péter Tamás
egyetemi docens, KRF




Biostimulátorok hatása szőlő (Kékfrankos) tápanyagfelvételére és fontosabb minősítési mutatóira

A biostimulátorok mára már széles körűen elterjedtek a szőlő és gyümölcs ültetvények
tápanyagpótlásában.Ennek ellenére sajnos igen kevés a hazai tapasztalat alkalmazásuk tekintetében.
Különösen igaz ez a szőlőültetvényekben való alkalmazhatóságukra. Célunk pont ezért az, hogy
újabb kísérleti eredményekkel járuljunk hozzá a témakör pontosabb megismeréséhez.
Kísérletünket Noszvajon a 023/91 hrsz-ú, 0,3268 ha –os 1988-as telepítésű 3x1m sor-
és tőtávolságú Kékfrankos szőlőültetvénybe állítottuk be. A kontroll kezelésmellett, egy
aminosavakból álló keveréket és egy élőalgás tápoldat szuszpenziót használtunk. Egy kezelés
területe 0,1 ha volt ami mintegy 300 tőkét jelentett. A szerek kijuttatását a gyártó által javasolt
időpontokban végeztük el, igazítva a szőlő megfelelő fenológiai fázisaihoz. Kísérletünk során talaj,
növényanalitikai vizsgálatokat és üzemi megfigyeléseket, felvételezéseket végeztünk.
Eredményeink alapján megállapítható, hogy az alkalmazott készítmények növelték a termés
nagyságát és a beltartalmi mutatókat. A levéldiagnosztikai vizsgálatok megerősítették, hogy a
kezelések a kontrollhoz képest kedvezően hatottak a tőkék tápanyagfelvételére, üdébb zöldebb
lombozatot, nagyobb klorofill tartalmat eredményeztek a levelekben. Adataink figyelembe véve
elmondható, hogy a készítmények pozitívan befolyásolták a bogyóméretét és a fürttömeget,
különösen igaz ez az élőalgás kezelésre.



